Na temelju članka 6. stavak 2. Odluke o organizaciji i naplati parkiranja u gradu Belišću ("Službeni glasnik grada Belišća" br. 5/23 i 16/23) te članka 61. stavak 4. Statuta Grada Belišća ("Službeni glasnik grada Belišća" br. 13/25), Gradonačelnica Grada Belišća, dana ___. ________ 2026. godine, donosi 
-prijedlog

Odluku o izmjenama i dopunama
[bookmark: _Hlk130215898]O D L U K E
o parkirnim zonama i vremenskom ograničenju trajanja parkiranja, visini naknade za parkiranje i vremenu naplate na javnim parkiralištima u Gradu Belišću 

Članak 1.
[bookmark: _Hlk90031451]Ovom Odlukom mijenja se i dopunjuje Odluka o parkirnim zonama i vremenskom ograničenju trajanja parkiranja, visini naknade za parkiranje i vremenu naplate na javnim parkiralištima u gradu Belišću ("Službeni glasnik grada Belišća" br. 8/23, 1/24, 5/24 i 10/25).
Članak 2.
U članku 9.a izraz „osobe starije od 65 godina“ zamjenjuje se izrazom „osobe starije od 60 godina.“
Članak 3.
Dodaje se novi članak 12.a, koji glasi: 
„Članak 12.a

Fizičke osobe koje pružaju ugostiteljske usluge u domaćinstvu (u daljnjem tekstu: privatni iznajmljivači) na području javnih parkirališta s naplatom u Gradu Belišću, imaju pravo na kupnju parkirne karte za potrebe svojih gostiju (u daljnjem tekstu: iznajmljivačka parkirna karta).
Iznajmljivačka parkirna karta izdaje se kao mjesečna, polugodišnja ili godišnja, isključivo u obliku prenosive kartice vezane uz rješenje o odobrenju za pružanje ugostiteljskih usluga. Troškove izrade prenosive kartice snosi podnositelj zahtjeva odnosno privatni iznajmljivač.
Privatni iznajmljivač može ostvariti pravo na maksimalno onoliki broj parkirnih karata koliko ima registriranih smještajnih jedinica (apartmana, soba ili kuća za odmor) unutar zone obuhvata naplate parkiranja.
Iznajmljivačku parkirnu kartu korisnik (gost) dužan je tijekom parkiranja koristiti sukladno općim uvjetima isporuke komunalne usluge parkiranja, a njezina valjanost provjerava se isticanjem prenosive kartice na vidljivom mjestu ispod vjetrobranskog stakla vozila.  
Za iznajmljivačku parkirnu kartu utvrđuje se visina naknade kako slijedi:
a) mjesečna parkirna karta - 14,00 eura
b) polugodišnja parkirna karta - 70,00 eura
c) godišnja parkirna karta - 126,00 eura“
Članak 4.

U preostalom dijelu Odluka o parkirnim zonama i vremenskom ograničenju trajanja parkiranja, visini naknade za parkiranje i vremenu naplate na javnim parkiralištima u gradu Belišću ("Službeni glasnik grada Belišća" br. 5/23, 8/23, 1/24, 5/24 i 10/25) ostaje nepromijenjena. 
Članak 5.
Ova Odluka stupa na snagu osmog dana od dana objave u „Službenom glasniku Grada Belišća“. 
G R A D O N A Č E L N I C A

Belišće, ___. ________ 2026. godine 
